KOMISSION PÄÄTÖS,
tehty 21 päivänä lokakuuta 1994,
Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta annetun neuvoston asetuksen (ETY) N:o 259/93 liitteiden II, III ja IV muuttamisesta 42 artiklan 3 kohdan mukaisesti (94/721/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta 1 päivänä helmikuuta 1993 annetun neuvoston asetuksen (ETY) N:o 259/93(1), ja erityisesti sen 42 artiklan 3 kohdan,
ottaa huomioon jätteistä 15 päivänä heinäkuuta 1975 annetun neuvoston asetuksen 75/442/ETY(2), sellaisena kuin se on viimeksi muutettuna direktiivillä 91/692/ETY(3), ja erityisesti sen 18 artiklan,
sekä katsoo, että
asetuksen (ETY) N:o 259/93 42 artiklan 3 kohdan mukaisesti liitteet II, III ja IV on mukautettava ainoastaan, jotta muutokset, jotka on sovittu osana Taloudellisen yhteistyön ja kehityksen järjestön (OECD) uudelleentarkastelumekanismia, otetaan huomioon,
OECD:n neuvosto(4) on päättänyt osana uudelleentarkastelumekanismia muuttaa vihreää, keltaista ja punaista jäteluetteloa,
on tarpeen muuttaa asetuksen (ETY) N:o 259/93 liitteitä II, III ja IV näiden muutosten huomioon ottamiseksi,
tämän säännöksen seurauksena komissio mukauttaa mainitun asetuksen liitteitä II, III ja IV; komission apuna tässä tehtävässä toimii direktiivin 75/442/ETY 18 artiklassa perustettu komitea, ja
tässä päätöksessä määrätyt toimenpiteet ovat edellä tarkoitetun komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan asetuksen (ETY) N:o 259/93 liitteet II, III ja IV tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 21 päivänä lokakuuta 1994.